Aleksandrs Šličkovs

Biogrāfija

Aleksandrs Šličkovs ir dzimis Ust-Labinskas pilsētā (krieviski: Усть-Лабинск), Krasnodaras novadā. Mācoties skolā sāka nodarboties grieķu-romiešu cīņas sekcijā, ko vadīja cienījams treneris no Krievijas Vladimirs Aļohins. Pēc 8. klases beigšanas iestājās Suvorova karaskolā (Maskava). Savas studijas turpināja Doņetskas militāri-politiskā augstskolā (krieviski: в Донецком высшем военно-политическом училище). Mācību laikā trenējās karatē sekcijā, ko vadīja Valērijs Medvedevs (7. dan Šotokan) un Sergejs Lapšins (8. dan Šotokan, trīskārtējs Ukrainas čempions, bronzas medaļas ieguvējs pirmajās vissavienības sacensībās Tallinā, Ukrainas sporta meistars), kļuva par Ukrainas karatē čempionāta uzvarētāju, sporta meistara kandidāts karatē, melnā josta.
1983.—1985. gadā Aleksandrs Šličkovs ierobežotā padomju karaspēka kontingenta sastāvā dienējis Afganistānā. 
1986. gadā piedalījās Černobiļas AES avārijas seku likvidēšanā. 
Ieskaitīts rezervē no bruņotajiem spēkiem ar kapteiņa pakāpi veselības stāvokļa dēļ.
1990. gadā Šličkovs sāka vadīt noziedzības novēršanas centru Voroņežas apgabala VĻKJS (Vissavienības Ļeņina Komunistiskās Jaunatnes Savienības) komitejā. 1980.gadu beigās Šličkovs Voroņežas apgabala sporta komitejā organizēja un sāka vadīt Voroņežas apgabala divkaujas sporta skolu „Vairogs” (krieviski: „Щит”), kur viņš sāka aktīvi attīstīt un popularizēt austrumu divkaujas cīņas.

Taekvando

No 1990. gada decembra līdz 1991. gada martam stāžējās taekvando katedrā vienā no vadošajām Korejas izglītības iestādēm - Konhi universitātē (Seula). 
Kopš 1991. gada Aleksandrs Šličkovs vada Voroņežas apgabala taekvando federāciju WTF, vienu no vadošajām federācijām Krievijas taekvando savienībā. Saskaņā ar 2004.-2010. gada rezultātiem federācija ieņēma vadošo pozīciju starp visiem sporta veidiem, kas tika praktizēti Voroņežas apgabalā. Voroņežas apgabala izlases komanda 4 reizes ir uzvarējusi Krievijas čempionātā komandu kopvērtējumā, 5 reizes izcīnīja Krievijas kausu (krieviski: Кубок России), bet sieviešu izlases komanda 9 reizes kļuva par Krievijas kausa uzvarētāju. Federācijā ir vairāk nekā 2 tūkstoši aktīvu dažāda vecuma un sociālo grupu biedru. Darbības laikā ir sagatavoti 9 starptautiskās klases sporta meistari, vairāk nekā 150 Krievijas sporta meistari, vairāk nekā 3500 masu kategorijas sportisti, 450 melnās jostas īpašnieki. Federācijā ir vairāk nekā 50 treneri, tai skaitā 3 Krievijā nopelniem bagāti treneri, 7 republikas kategorijas tiesneši un starptautiskas kategorijas tiesnesis. 
No 2010. gada Šličkovs nodarbojas ar veselīga dzīvesveida popularizēšanu un invalīdu iesaistīšanu sporta nodarbībās. Pēc Viskrievijas taekvando invalīdiem ar balsta un kustību orgānu sistēmas bojājumiem federācijas izveidošanas kļuva par tās viceprezidentu, bet 2013. gadā par prezidentu. 2011. gadā pirmajā Eiropas čempionātā Krievijas komanda ieņēma pirmo komandas vietu, iegūstot 5 zelta, 5 sudraba un 5 bronzas medaļas.
2012. gadā Aleksandrs Šličkovs sāka vadīt Eiropas Para-taekvondo Savienību. Galvenais tā perioda uzdevums bija darbs ar para-taekvondo iekļaušanu paralimpisko spēļu programmā. Viens no galvenajiem sasniegumiem ieņemamajā amatā bija para-taekvondo disciplīnas iekļaušana Paralimpisko spēļu programmā 2020. gadā Tokijā. 2013. gada decembrī 11. Paralimpisko spēļu priekšvakarā, kas norisinājās 2014. gadā Sočos, notika filmas par para-taekvondistiem „Garā spēcīgie” (krieviski: „Сильные Духом”) pirmizrāde. Filmas producents, kuru uzņēma režisors Andrejs Nikišins, bija Aleksandrs Šličkovs.
Filmas uzņemšanas laikā, kur parādīts, ka invalīdi tie ir cilvēki, kam ir pa spēkam sasniegt lielus rezultātus, radās ideja par labdarības fonda izveidi. 2014. gada martā Aleksandrs Šličkovs sāka vadīt sabiedrisko organizāciju „Garā spēcīgie”, izstrādāto, lai vispusīgi atbalstīt cilvēkus ar īpašām vajadzībām, kā arī popularizēt un stiprināt veselīgu dzīvesveidu. 2015. gadā Aleksandrs Šličkovs tika iecelts Pasaules Taekvondo federācijas para-taekvondo vadības institūcijā.

Kultūras pasākumi

Viņš ir pirmā Eiropas privātkolekciju festivāla "Vēsture bez robežām", kas norisinājās Liepājā, Rīgā, Jelgavā, dibinātājs un viens no tās organizētājiem.
Voldemāra Andersona fotodarbu kolekcijas īpašnieks. 2016. gadā nekomerciālas partnerības „Nacionālo tradīciju, kultūras un mākslas atbalsta un attīstības atbalsta centrs „Laiku saikne“ aizbildniecībā Maskavā organizēja latviešu mākslinieka un fotogrāfa izstādi „Vēstures virpulī: latviešu strēlnieka liktenis”. Izstādes atklāšana notika 2016. gada 20. septembrī M.I.Rudomino vārdā nosauktajā Viskrievijas ārvalstu literatūras bibliotēkā. Atklāšanā piedalījās Latvijas Republikas Ārkārtējā un pilnvarotā vēstnieka vietniece Ineta Celmiņa, mākslinieks Nikass Safronovs, ārzemju literatūras ģenerāldirektors Vadims Duda, bankas „Jugra” (krieviski: „Югра”) prezidents Aleksejs Ņefjodovs un citi. Kopumā izstādi apmeklēja vairāk nekā 10000 cilvēku.  
Tāpat Aleksandrs Šličkovs kopā ar Aleksandru Ņikišinu ir unikāla izdevējdarbības projekta līdzautors, kas veltīts Pjotra Sorokoumovska „Krievu kažokāda. Ilustrētā vēsture” (krieviski: „Русский мех. Иллюстрированная история”) 170. gadadienai, starptautiskā projekta „Rīgas Melnā balzama vēsture” producents un līdzautors.